Public procurement notice: Contract Notice
Published: 2021-05-12
Buyer: Elinkeino-, liikenne- ja ympäristökeskus
Country: FI
Contract type: Services
Procedure: Open procedure
CPV classification: 48000000 | 72000000 | 79710000: Security services
Submission deadline: 2021-06-10
Award criteria: The most economic tender

Technical requirements: Turvallisuussovelluksen hankinta KEHA-keskuksen, ELY-keskusten ja TE-toimistojen henkilökunnan käyttöön.
KEHA-keskus hankkii ELY-keskusten, TE-toimistojen ja KEHA-keskuksen henkilökunnan käyttöön tarkoitetun, mobiilisti toimivan turvallisuussovelluksen ja siihen liittyvät välttämättömät palvelut.
Hankittavan palvelun ensisijainen käyttötarkoitus on saada työntekijöihin yhteys erilaisissa äkillisissä uhka- tai vaaratilanteissa sekä toteuttaa helppokäyttöistä turvallisuusviestintää arjen erilaisissa tilanteissa.
ELY-keskuksia on yhteensä 15 kpl, ja niiden tehtävänä on edistää alueellista kehittämistä hoitamalla valtionhallinnon toimeenpano- ja kehittämistehtäviä alueilla.
TE-toimistoja on myös 15 kpl, ja niiden toimintaa ohjaavat alueilla ELY-keskusten elinkeinot, työvoima ja osaaminen -vastuualue.
KEHA-keskus on ELY-keskusten ja TE-toimistojen hallintopalveluja tarjoava virasto, jonka henkilökunta työskentelee ELY-keskusten ja TE-toimistojen toimitiloissa. KEHA-keskuksen erillisyksikkönä kokonaisuuteen sisältyy lisäksi Siviilipalveluskeskus Lapinjärvellä.
ELY-keskuksilla ja TE-toimistoilla on yhteensä n. 130 toimipaikkaa, joissa työskentelee virastojen omaa henkilökuntaa n. 6 500 henkilöä ja muiden valtion virastojen ja kuntien henkilökuntaa joitakin satoja henkilöitä. Henkilökunta työskentelee vaihtelevasti toimitiloissa sekä erilaisissa asiakaskohteissa viraston ulkopuolella, kuten esim. maastossa, tietyömailla, yritysasiakkaiden kohteissa ja maatiloilla.
Hankittava turvallisuussovellus tulee olemaan ensisijaisesti viestinnän väline poikkeutilanteissa, ja se hankitaan kaikkien työntekijöiden käyttöön, mobiilisti älypuhelimella käytettäväksi.
Turvallisuussovelluksen toteutuksen tulee olla helppokäyttöinen, ja sen tulee mahdollistaa nopea ja varma tapa viestiä turvallisuuteen liittyvistä asioista halutuille henkilökuntaryhmille älypuhelimeen. Sovelluksen tulee toimia paikannuksella, ja sen käyttömahdollisuuksien tulee ulottua yli organisaatiorajojen (mm. virastojen yhteiskäyttötilat). Viestien tulee olla luettavissa ja käytettävissä myös muissa mobiililaitteissa sekä selaimella virastotyössä olevien osalta.
Turvallisuusviestintätoiminnallisuuden lisäksi palveluun tulee olla mahdollisuus sisällyttää paikkariippumaton hätäkutsutoiminnallisuus paikannuksella, jonka vastaanottaja tulee voida määritellä alueellisesti sijainnin mukaan.
Sovelluksen yleinen hallinnointi ja ylläpito tulee toteuttaa palveluna (keskitetty käyttäjähallinta, automatisoitu henkilöstöhallinnon tiedonsiirron kanssa) kuitenkin niin, että viraston pääkäyttäjä pystyy ylläpitämään palvelussa omia perusturvallisuuteen liittyviä ohjeita sekä oman organisaation ulkopuolisten käyttäjien tietoja.
Käyttäjätietojen automaattisiirrot palveluntuottajalle tapahtuvat rajapinnassa metakannasta toiseen ajastetulla eräajotyyppisellä tiedonsiirrolla. Siirtotapana tuetaan SFTP-tiedonsiirtoprotokollaa. Tuetut tiedostoformaatit ovat CSV ja XML. Ajo tehdään kerran vuorokaudessa sovittuna ajankohtana.
Toimittajalla tulee olla mahdollisuus vastaanottaa ja hyödyntää tilaajalta em. muodossa tulevaa tietoa. Rajapinnan kautta siirtyy vain henkilön nimi, sähköpostiosoite, puhelinliittymän tiedot ja Kieku ID-numero.
Palvelun tulee olla käytettävissä jatkuvasti (24/7), ja käyttäjätuen tulee olla tarjolla pääkäyttäjiä, ylläpitäjiä ja yhteyshenkilötä varten virastoaikana (ma—pe klo 8.00—16.00). Käyttöönottoprojekti sisältää käyttöönoton opastuksen sekä räätälöidyn ohjeistuksen laatimisen käyttäjille videona sekä ohjetekstinä.
Tarjoajan tulee sitoutua kehittämään palvelua sopimusaikana yhdessä KEHA-keskuksen kanssa ja osallistumaan virtuaalisesti ohjaus-, seuranta- yms. palavereihin ilman erillistä veloitusta.